“กอบกาญจน์” มองปัญหา FAA ลดเกรดไม่กระทบตัวเลขนักท่องเที่ยวของไทย
"กอบกาญจน์"มั่นใจตัวเลขนักท่องเที่ยวปีนี้ทำสถิติสูงสุดทะลุ 30 ล้านคน-มองปัญหา FAA ลดเกรดไม่กระทบกับตัวเลขนักท่องเที่ยวของไทย
3 ธ.ค. 2558

นางกอบกาญจน์ วัฒนวรางกูร รมว.ท่องเที่ยวและกีฬา เปิดเผยว่า ตัวเลขนักท่องเที่ยวของไทยปีนี้เชื่อว่าจะทำสถิติสูงสุดเป็นประวัติการณ์ หรืออาจแตะถึง 30 ล้านคนจากเป้าหมายที่วางไว้ 28.8 ล้านคน โดยจำนวนนักท่องเที่ยวตั้งแต่ม.ค.ถึงปัจจุบันมีจำนวน 27.11 ล้านคน
สำหรับปัญหาในการที่สำนักงานบริหารการบินแห่งชาติสหรัฐอเมริกา(FAA) ลดระดับมาตรฐานการบินของไทยนั้น รมว.ท่องเที่ยวฯ กล่าวว่า จากการประชุมหารือกับผู้ประกอบสายการบินเกี่ยวกับผลกระทบดังกล่าว มั่นใจว่าปัญหาการบินนี้จะไม่กระทบกับตัวเลขนักท่องเที่ยวของไทย
 